Document ID: 31994R2846

ΚΑΝΟΝΙΣΜΟΣ (ΕΚ) αριθ. 2846/94 ΤΗΣ ΕΠΙΤΡΟΠΗΣ της 23ης Νοεμβρίου 1994 περί επαναφοράς της εισπράξεως τελωνειακών δασμών για ορισμένα προϊόντα του κωδικού ΣΟ 4820 50 00, καταγωγής Νότιας Κορέας, δικαιούχου των προβλεπόμενων στον κανονισμό (ΕΟΚ) αριθ. 3831/90 του Συμβουλίου δασμολογικών προτιμήσεων
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 3831/90 του Συμβουλίου της 20ής Δεκεμβρίου 1990 περί εφαρμογής των γενικευμένων δασμολογικών προτιμήσεων κατά το έτος 1991 για ορισμένα βιομηχανικά προϊόντα καταγωγής αναπτυσσόμενων χωρών (1), που παρατάθηκε, για το 1994, με τον κανονισμό (ΕΚ) αριθ. 3668/93 (2), και ιδίως το άρθρο 9,
Εκτιμώντας:
ότι, με βάση το άρθρο 1 του κανονισμού (ΕΟΚ) αριθ. 3831/90, ορισμένα προϊόντα καθεμίας από τις χώρες καταγωγής και εδάφη που αναφέρονται στο παράρτημα ΙΙΙ, για την περίοδο από 1ης Ιουλίου μέχρι 31 Δεκεμβρίου 1994, απολαύουν της ολικής αναστολής των τελωνειακών δασμών και υποβάλλονται, κατά γενικό κανόνα, σε τριμηνιαία στατιστική παρακολούθηση βασισμένη στη βάση αναφοράς που αναφέρεται στο άρθρο 8-
ότι, σύμφωνα με το εν λόγω άρθρο 8, όταν η αύξηση των υπό προτιμησιακό καθεστώς εισαγωγών των προϊόντων αυτών, καταγομένων από μία ή περισσότερες δικαιούχες χώρες, προκαλεί ή απειλεί να προκαλέσει οικονομικές δυσχέρειες σε μία περιοχή της Κοινότητας, η είσπραξη τελωνειακών δασμών δύναται να επαναφερθεί αφού η Επιτροπή προβεί στις ενδεικνυόμενες ανταλλαγές πληροφοριών με τα κράτη μέλη- ότι, για το σκοπό αυτό, πρέπει να ληφθεί υπόψη η βάση αναφοράς που ισούται γενικά με το 6,615 % των συνολικών εισαγωγών το 1988 στην Κοινότητα προϊόντων καταγωγής τρίτων χωρών-
ότι, για τα προϊόντα του κωδικού ΣΟ και καταγωγής που εμφαίνονται στον κατωτέρω πίνακα, η βάση αναφοράς διαμορφώνεται στα επίπεδα που αναφέρονται στον ίδιο πίνακα:
4820 50 00 Νότια Κορέα 1 078
ότι, στις 17 Νοεμβρίου 1994, οι εισαγωγές των εν λόγω προϊόντων στην Κοινότητα, καταγωγής Νότιας Κορέας, ανέρχονται δια καταλογισμού στο ύψος της εν λόγω βάσεως αναφοράς- ότι η ανταλλαγή πληροφοριών στην οποία προέβη η Επιτροπή, έδειξε ότι η διατήρηση του προτιμησιακού καθεστώτος απειλεί να προκαλέσει οικονομικές δυσχέρειες σε μία περιοχή της Κοινότητας- ότι ενδείκνυται, κατά συνέπεια, να επαναφερθούν οι τελωνειακοί δασμοί για τα εν λόγω προϊόντα,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Η είσπραξη δασμών, που είχε ανασταλεί για την περίοδο από 1ης Ιουλίου μέχρι 31 Δεκεμβρίου 1994, με βάση τον κανονισμό (ΕΟΚ) αριθ. 3831/90, επαναφέρεται κατά την εισαγωγή στην Κοινότητα, των ακόλουθων προϊόντων:
4820 50 00 Λευκώματα για δείγματα ή για συλλογές Νότια Κορέα
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από τις 28 Νοεμβρίου 1994.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 23 Νοεμβρίου 1994.

Labels: 3
12
18
1